# Rezultatet e të nxënit sipas kompetencave kyçe

## Kompetenca e komunikimit dhe të shprehurit

Nxënësi komunikon në mënyrë efektive

* shpreh mendimin e vet për një temë të caktuar, me gojë ose me shkrim, si dhe anë të formave të tjera të komunikimit;
* dëgjon me vëmendje prezantimin dhe komentet e bëra nga të tjerët rreth një teme, duke bërë pyetje, komente, sqarime dhe propozime;
* shpjegon qartë dhe saktë, me gojë ose

me shkrim, kuptimin e termave (fjalëve, koncepteve) të reja, duke përdorur gjuhën dhe fjalorin e përshtatshëm;

* veçon informacionin kryesor nga një libër, gazetë, revistë, internet, radio, TV etj., e komenton dhe e shfrytëzon atë si referencë gjatë hartimit të një punimi ose detyre me shkrim;
* shpreh drejt një mendim apo kërkesë, me gojë ose me shkrim, në gjuhën amtare ose të huaj, për një situatë të caktuar (për udhëzim, ndihmë, informim, orientim etj), duke ndërvepruar në grup ose në klasë;
* përdor programet softuerike për komunikim të drejtpërdrejtë dhe në distancë nëpërmjet formave të caktuara të komunikimit (për nevojat e veta apo si detyrë shkollore).

## Kompetenca e të menduarit

Nxënësi mendon në mënyrë krijuese

* parashtron argumente pro ose kundër

për një temë/problem të caktuar gjatë një debati ose publikimi në media;

* harton planin e punës për realizimin

e një krijimi/detyre (letrar, shkencor, artistik), duke përcaktuar hapat kryesore të zbatimit;

* zgjidh një problem (matematikor, gjuhësor, shoqëror, shkencor etj.) dhe arsyeton përzgjedhjen e procedurave përkatëse;
* përzgjedh dhe demonstron strategji të ndryshme për zgjidhjen e një problemi (matematikor, gjuhësor, shkencor, artistik, shoqëror) duke paraqitur rezultat të njëjtë;
* interpreton mënyra të zhvillimit të një procesi natyror apo shoqëror, duke e ilustruar atë me shembuj konkretë;
* krahason ngjashmëritë dhe dallimet

e fazave më të rëndësishme nëpër të cilat është zhvilluar një proces/dukuri shoqërore, natyrore ose artistike;

* përdor krahasimin dhe kontrastin për të gjetur dallimet dhe ngjashmëritë kryesore midis dy e më shumë dukurive natyrore dhe shoqërore, krijimeve letrare apo artistike.

## Kompetenca e të nxënit

Nxënësi mëson për të nxënë

* përzgjedh të dhëna nga burime të ndryshme (libra, revista, udhëzues, fjalorë, enciklopedi ose internet), të cilat i shfrytëzon për realizimin e temës/detyrës së dhënë dhe i klasifikon ato burime sipas rëndësisë që kanë për temën;
* shfrytëzon të dhënat për të demonstruar të kuptuarit e koncepteve numerike, grafike, simboleve, formulave në shkenca natyrore dhe shoqërore, matematikë ose arte, duke i sqaruar nëpërmjet formave të ndryshme të të shprehurit;
* zbaton në mënyrë të pavarur udhëzimet e dhëna nga një burim (tekst shkollor, libër, internet, medie) për të nxënë një temë, veprim, aktivitet ose detyrë që i kërkohet;

#### Rezultatet e të nxënit sipas kompetencave kyçe

* shfrytëzon portofolin personal për identifikimin e përparësive dhe mangësive në funksion të vetëvlerësimit të përparimit dhe përmirësimit të suksesit në fushën e caktuar;
* ndërlidh temën e re ose një çështje

të dhënë me njohuritë dhe përvojat paraprake, duke i paraqitur në forma të ndryshme të të shprehurit (kolona, tabela, grafike) sipas një radhitjeje logjike;

* përdor programe të përshtatshme kompjuterike për zgjidhjen e problemeve dhe kryerjen e detyrave në fusha të ndryshme të dijes;
* parashtron pyetje (pse, çfarë, si, kur) dhe organizon mendimet e veta në formë të shkruar për temën/problemin e dhënë dhe vlerëson përparimin e vet deri në zgjidhjen e duhur;
* menaxhon emocionet, ndjenjat, kohën, shfrytëzimin e materialeve dhe të mjeteve gjatë kryerjes së një detyre/aktiviteti (në klasë/shkollë apo gjetiu).

## Kompetenca për jetën, sipërmarrjen dhe mjedisin

Nxënësi kontribuon në mënyrë produktive

* zhvillon një projekt individual ose në

grup për kryerjen e një aktiviteti mjedisor apo shoqëror me rëndësi për shkollën ose për komunitetin;

* diskuton në grup për rëndësinë që ka mbrojtja e mjedisit, pasojat që sjell dëmtimi i tij për jetën e njeriut dhe propozon masat që duhen ndërmarrë për evitimin e tyre;
* identifikon dhe vlerëson burimet e nevojshme (p.sh., pajisjet, materialet, burimet njerëzore, kohën, etj) për

realizimin e një aktiviteti në shkollë ose në komunitet;

* përdor programet kompjuterike për përgatitjen e materialeve të nevojshme grafike, ilustrime, disejnime (të ftesave, pamfleteve, njoftimeve apo publikimeve);
* bashkëvepron në mënyrë aktive me moshatarët dhe të tjerët (pavarësisht statusit të tyre social, etnik etj.) për realizimin e një aktiviteti të përbashkët (projekti/aktiviteti në bazë klase/shkolle apo jashtë saj);
* merr pjesë si anëtar i një jurie (në nivel klase apo shkolle) për vlerësimin e një aktiviteti/konkursi sportiv, shkencor, artistik, etj., duke u bazuar në kriteret e paracaktuara.

## Kompetencat personale

Nxënësi bën jetë të shëndetshme

* prezanton para nxënësve procesin e përgatitjes së një ushqimi ose specialiteti shtëpiak sipas një recete për ushqim të shëndetshëm;
* vlerëson përmbajtjen e vlerës ushqimore (ndikimin pozitiv dhe negativ në shëndet) për tri lloje ushqimesh të cilat

konsumohen në mjedisin e tij ose përreth;

* diskuton në grup me argumente për rëndësinë që ka respektimi i regjimit ditor dhe i aktiviteteve fizike për shëndetin dhe për jetën e njeriut;
* identifikon shenjat/simbolet e rrezikut në

prodhime apo objekte konkrete;

* kërkon ndihmë/këshillë nga personat dhe shërbimet përkatëse për përkrahje ose mbështetje në situata të ndryshme të dyshuara/supozuara si potencialisht të rrezikshme në të cilat cenohet shëndeti fizik dhe mendor;

#### Rezultatet e të nxënit sipas kompetencave kyçe

* përshkruan ndryshimet fizike, psikike dhe emocionale të fazës së pubertetit duke paraqitur fakte për ndikimin e tyre në mënyrën (stilin) e jetesës;
* shpjegon pasojat e përdorimit të duhanit,

alkoolit, drogës dhe substancave të tjera të dëmshme për shëndetin dhe

mirëqenien e individit gjatë një debati ose prezantimi (me gojë ose me shkrim);

* merr pjesë ose drejton punën në

grup, bashkëpunon me përfaqësues të komunitetit për të ndihmuar moshatarët dhe anëtarët e tjerë të komunitetit që kanë probleme shëndetësore, sociale, ekonomike, etj., si dhe raporton (me gojë, me shkrim) për përvojat personale të fituara.

## Kompetenca qytetare

Nxënësi përkushtohet ndaj të mirës së përbashkët

* zbaton dhe respekton rregullat e mirësjelljes në klasë, shkollë etj., si dhe mban qëndrim aktiv ndaj personave

të cilët nuk i respektojnë ato, duke shpjeguar pasojat për veten dhe për grupin ku bën pjesë;

* reagon ndaj sjelljeve të pahijshme në shkollë/klasë dhe jashtë saj, të cilat ndikojnë në raportet ndërpersonale, analizon shkaqet e manifestimit të tyre dhe propozon mjete për përmirësimin e tyre;
* tregon vetëbesim të lartë në marrjen e vendimeve për veprimet që ndërmerr pa dëmtuar interesat e të tjerëve, të cilat kontribuojnë në rritjen e cilësisë së

aktivitetit të grupit shoqëror/ komunitetit;

* merr pjesë në aktivitetet që promovojnë tolerancë dhe diversitet kulturor, etnik, fetar, gjinor etj, në shkollë apo në

komunitet, ku përfshihen moshatarë të të gjitha përkatësive të përmendura, që jetojnë në bashkësinë e gjerë.

## Kompetenca digjitale

Nxënësi përdor teknologjinë për të nxitur inovacionin

* përdor mediat digjitale dhe mjediset

informative për të komunikuar dhe bashkëpunuar, duke përfshirë

komunikimet në distancë *për zhvillimin e njohurive;*

* analizon, vlerëson, menaxhon informacionin e marrë elektronikisht (p.sh., merr informacione nga interneti dhe i përmbledh në një tabelë ose grafik);
* përcakton mjetet e duhura teknologjike për qasjen në informacione dhe burime elektronike;
* zhvillon aftësinë mediatike për identifikimin e burimit të informacionit dhe **këndvështrimin analitik për gjykimin e tyre** (p.sh., dallon nëse një material i marrë nga interneti është fakt dhe burimi është primar ose sekondar);
* ndërton sisteme të teknologjisë së informacionit nëpërmjet mbledhjes, përpunimit dhe daljes së informacionit, si dhe të feedback-ut të marrë nga mësuesit ose nxënësit e tjerë;
* debaton mbi ndikimin, avantazhet dhe dizavantazhet e teknologjive ekzistuese dhe të reja në jetën e individit, shoqërisë apo komunitetit.

# Rezultatet e të nxënit sipas kompetencave të lëndës dhe fushës

## Kompetenca 1: Identifikimi i problemeve dhe zgjidhja e tyre

1. Nxënësi përcakton problemin:
   * identifikon karakteristikat shkencore

të problemit;

* + thekson elementet që kanë lidhje me

njëri-tjetrin;

* + formulon problemin.

1. Nxënësi zgjedh hetimin ose skicon strategjinë:
   * konsideron strategji të ndryshme;
   * merr parasysh kufizimet që shoqërojnë

secilin skenar;

* + zgjedh atë që ai mendon se është

strategjia më e mirë;

* + argumenton zgjedhjet e bëra;
  + planifikon procedurën.

1. Nxënësi analizon rezultatet e tij/saj ose zgjidhjen:
   * kërkon trendët domethënës në të

dhënat ose provat tipike;

* + kontrollon rezultatet sipas procedurës;
  + formulon probleme të reja ose sugjeron

mënyrat e përmirësimit të zgjidhjes;

* + nxjerr rezultatet.

1. Nxënësi realizon procedurën:
   * ndjek hapat e planit;
   * nëse është e nevojshme, përshtat testet e tij, rishikon planin e tij ose kërkon një mënyrë të re për zgjidhjen e problemit;
   * mban shënim për çdo detaj ose vrojtim të nevojshëm për analizën e problemit.

## Kompetenca 2: Përdorimi i mjeteve, objekteve dhe procedurave shkencore

1. Nxënësi identifikon ndikimet e shkencës dhe të teknologjisë:
   * studion ndikimet afatgjata të shkencës dhe të teknologjisë tek individët, shoqëria, mjedisi dhe ekonomia;
   * vendos shkencën dhe teknologjinë në kontekstet e tyre sociale dhe historike, si dhe studion ndikimin e tyre në mënyrën e jetesës së njerëzve;
   * identifikon pyetje ose çështje etike.
2. Nxënësi kupton si funksionojnë objektet teknike:
   * demonstron kuriozitet rreth disa

objekteve teknike;

* + shqyrton përbërjen dhe funksionimin

e tyre;

* + i zbërthen në pjesë, nëse është e

nevojshme;

* + identifikon materialet, pjesët dhe tipat e ndryshëm të lidhjeve në objektet teknike;
  + dallon sisteme dhe nënsisteme të

ndryshme;

* + shpjegon si funksionojnë ato.

#### Rezultatet e të nxënit sipas kompetencave të lëndës dhe fushës

1. Nxënësi kupton dukuritë natyrore:
   * pyet veten rreth mjedisit të tij/saj;
   * shqyrton dukuri të veçanta;
   * përshkruan karakteristikat e tyre;
   * ilustron ato me diagrame skematike;
   * shpjegon dukuritë duke përdorur ligjet

ose modelet;

* + siguron koherencën e shpjegimit;
  + familjarizohet me konceptet që lidhen

me dukuritë dhe pranon lidhjen e tyre.

## Kompetenca 3: Komunikimi në gjuhën dhe terminologjinë e shkencë

1. Nxënësi shkëmben informacione shkencore me të tjerët:
   * kupton rolin e ndarjes së

informacionit;

* + është i hapur në këndvështrimet e të

tjerëve;

* + krahason të dhënat dhe procedurat e

tij/saj me ato të të tjerëve;

* + vlerëson këndvështrimin e tij ose zgjidhjen duke i krahasuar ato me të tjerët.

1. Nxënësi përhap dhe zhvillon njohuritë ose rezultatet shkencore:
   * merr parasysh përbërjen e audiencës;
   * përdor mënyra të ndryshme për prezantimin e informacionit (p.sh., simbolet, tabelat, vizatimet teknike);
   * përshtat mesazhin sipas tipit të medies që përdor (p.sh. prezantim me gojë ose me shkrim etj.).
2. Nxënësi interpreton dhe formulon mesazhe shkencore:
   * përdor informacionin shkencor dhe teknologjik të marrë nga burime të ndryshme;
   * sigurohet që burimet të jenë të

besueshme;

* + vlerëson përshtatshmërinë e tyre;
  + prezanton informacionin sipas rregullave dhe konvencioneve të shkencës, teknologjisë dhe matematikës.